Šilalės herbas

Šilalės herbas – Šilalės miesto heraldinis simbolis.

Aprašas

Perkirsto herbinio skydo viršutiniame sidabriniame lauke vaizduojamas raudonas, o apatiniame raudoname – apverstas sidabrinis ąžuolas.

Istorija

Šilalės miestas, gausiai aplink apsuptas miškų, miesto teises gavo tik 1952 m. Istorinio herbo neturėjo. 1968 m. Lietuvos heraldikos komisija nutarė herbui panaudoti ąžuolą, kaip tvirtybės ir šilališkių atkaklumo kovoje dėl laisvės simbolį. Tuometinį herbą sukūrė dail. Arūnas Tarabilda. Vėliau herbas buvo panaikintas (1970 m.).

Dabartinį herbą, pagal 1968 m. piešinį, Lietuvos heraldikos komisija patvirtino 1992 m. balandžio 19 d., nors Prezidento dekretu jis patvirtintas tik 2001 m. lapkričio 5 d.

2001 m. patvirtinti Lietuvos gyvenviečių herbai
Šilalės rajono savivaldybės gyvenviečių herbai
Šilalė